**Jesse Nurmi** (s. 7. maaliskuuta 2005 Valkeala) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä.

Ura
---

### Seuraura

Nurmi aloitti luistelukoulun viisivuotiaana. Hän on KooKoon kasvatti. Kaudella 2019–2020 Nurmi voitti C-nuorten SM-karsinnoissa joukkueensa sisäisen piste-, maali- ja syöttöpörssin tehoilla 15+14=29.

Kesäkuussa 2020 Nurmi teki KooKoon kanssa vain 15-vuotiaana 2+1-vuotisen SM-liigasopimuksen. Hän pelasi kauden 2020–2021 suurimmaksi osaksi seuran U18-joukkueessa, mutta Nurmi pelasi osan kaudestaan myös U20-joukkueessa, jossa hän aloitti kauden 2021–2022. Nurmi oli 15 osumallaan KooKoon kolmanneksi paras maalintekijä Simo Heinosen kanssa. Hänen oli tarkoitus tehdä SM-liigadebyyttinsä 21. tammikuuta 2022 Vaasan Sportia vastaan, mutta KooKoon viikonlopun molemmat ottelut kuitenkin siirtyivät vastustajajoukkueissa ilmenneiden koronavirustartuntojen vuoksi. Vain 16-vuotias Nurmi teki liigadebyyttinsä viikkoa myöhemmin KooKoon seuraavassa ottelussa 28. tammikuuta 2022 Pelicansia vastaan. Hänet merkittiin KooKoon nelosketjun vasempaan laitaan Eetu Paasovaaran ja Teemu Engbergin viereen. Nurmi sai ottelussa jääaikaa 12.12 minuuttia. Hänestä tuli kaikkien ensimmäinen vuonna 2005 syntynyt SM-liigassa pelannut pelaaja. Ottelu jäi Nurmelle kauden ainoaksi SM-liigassa. Huhtikuussa 2022 KooKoo käytti hänen sopimuksessaan olleen option ja teki Nurmen kanssa vuoden mittaisen jatkosopimuksen.

Kaudella 2022–2023 Nurmi pelasi SM-liigassa yhdeksän runkosarjaottelua tehden yhden syöttöpisteen ja yhden playoff-ottelun ilman tehopisteitä. Suurimman osan kaudestaan hän pelasi kuitenkin KooKoon U20-joukkueessa. Hänet valittiin U20 SM-sarjan syyskuun kuukauden nuoreksi pelaajaksi. Nurmi voitti joukkueen sisäisen pistepörssin tehoilla 21+29=50, joilla hän sijoittui koko sarjan pistepörssissä viidenneksi. Nurmi valittiin U20 SM-sarjan ensimmäiseen tähdistökentälliseen. Huhtikuussa 2023 hän teki KooKoon kanssa kaksivuotisen jatkosopimuksen.

New York Islanders varasi Nurmen neljännellä kierroksella 113. pelaajana NHL:n varaustilaisuudessa 2023. Lokakuun 2023 puolivälissä hän joutui lähes neljäksi kuukaudeksi sivuun, kun Nurmi sai taklaustilanteessa leikkaushoitoa vaatineen vamman polven seudulle. Nurmi palasi kaukaloihin helmikuussa 2024 ja haki kuuden ottelun verran pelituntumaa KooKoon U20-joukkueesta. Hän pelasi SM-liigassa kauden 2023–2024 aikana 19 runkosarjaottelua tehden kaksi syöttöpistettä. KooKoon kauden päätyttyä Nurmi palasi vahvistamaan U20-joukkuetta pudotuspeleihin.

### Maajoukkueura

Nurmi pelasi alle 18-vuotiaiden MM-kilpailuissa vuonna 2023 sekä Hlinka Gretzky Cupissa vuonna 2022, jolloin hän voitti pronssia. Yhteensä Nurmi on pelannut kuusi nuorten ja 32 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Nurmi profiloituu vahvasti hyökkäyssuunnan ratkaisijaksi, joka pystyy erittäin taitaviin murtaviin syöttöihin useiden painekerrosten läpi ja on kokonaisuudessaan juonikas pelintekijä. Samalla Nurmen kiekolliset taitonsa ovat varsin hyvät ja hän pystyy myös viimeistelemään tilanteita varsin tarkalla rannelaukauksella. Alasen mukaan suhteellisen pienikokoiseksi laituriksi Nurmen luistelu vaatii jatkoa ajatellen kehitystä ja myös hänen kamppailu- ja kiekontavoittelutilanteistaan häneltä odottaisi myös enemmän, minkä lisäksi Nurmen kokonaisvaltaisen pelaamisen kanssa on vielä työstettävää.

Muuta
-----

Nurmella on isosiskot Oona ja Viivi, joista ensimmäisenä mainittu on pelannut jalkapalloa. Sisarusten isä Jouni Nurmi on pelannut amerikkalaista jalkapalloa Vaahteraliigan Helsinki Roostersissa, jossa hän saavutti sekä Euroopan- että Suomenmestaruudet. Jounin urheilu-ura piti sisällään myös yleisurheilua ja jalkapalloa. Hän toimii nykyään jääkiekon puolella pelaaja-agenttina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2020–2021 | KooKoo | U20-SM | 9 | 2 | 3 | 5 | 0 | – | – | – | – | – |
| 2021–2022 | KooKoo | U20-SM | 40 | 15 | 15 | 30 | 6 | – | – | – | – | – |
|  | KooKoo | SM-liiga | 1 | 0 | 0 | 0 | 0 | – | – | – | – | – |
| 2022–2023 | KooKoo | U20-SM | 41 | 21 | 29 | 50 | 12 | 4 | 0 | 1 | 1 | 0 | Ykköstähdistö |  |  |  |  |  | U18 | 5 | 1 | 4 | 5 | 2 |
|  | KooKoo | SM-liiga | 9 | 0 | 1 | 1 | 0 | 1 | 0 | 0 | 0 | 0 |
| 2023–2024 | KooKoo | U20-SM | 6 | 4 | 4 | 8 | 4 | 8 | 2 | 5 | 7 | 4 |
|  | KooKoo | SM-liiga | 19 | 0 | 2 | 2 | 2 | – | – | – | – | – |
| 2 kautta | yhteensä | SM-liiga | 29 | 0 | 3 | 3 | 2 | 1 | 0 | 0 | 0 | 0 |

Lähteet
-------

* Jesse Nurmi The Internet Hockey Databasessa (englanniksi)
* Jesse Nurmi Eurohockey-sivustolla (englanniksi)
* Jesse Nurmi *Elite Prospects*. Everysport Media Group AB.  (englanniksi)

### Viitteet

1. 1 2  KooKoo kiinnitti Jesse Nurmen kahdeksi vuodeksi *kookoo.fi*.  12.4.2023. KooKoo Hockey Oy. Viitattu 4.5.2023.
2. 1 2 3 4  Jesse Nurmi *Elite Prospects*. Everysport Media Group AB.  (englanniksi)
3. 1 2  Ranta, Timo: Jesse Nurmi ei jäätynyt Erik Haulan ja muiden NHL-tähtien opissa — "Ihan tavallisia ihmisiähän nekin on" *kouvolansanomat.fi*.  23.7.2018. Kaakon Viestintä Oy. Viitattu 31.1.2022.
4. ↑  Elite Prospects - KooKoo U16 *eliteprospects.com*. Everysport Media Group AB. Viitattu 31.1.2022. (englanniksi)
5. ↑  Nuorille pelaajille sopimuksia *kookoo.fi*.  9.6.2020. KooKoo Hockey Oy. Viitattu 31.1.2022.
6. ↑  Elite Prospects - KooKoo U20 *eliteprospects.com*. Everysport Media Group AB. Viitattu 29.5.2022. (englanniksi)
7. ↑  Seppä, Lassi: 16-vuotias Jesse Nurmi tekee liigadebyyttinsä KooKoon paidassa perjantaina *Jatkoaika.com*.  20.1.2022. Jatkoaika r.y. Viitattu 31.1.2022.
8. ↑  KooKoo - Pelicans, 28.1.2022 *liiga.fi*.  28.1.2022. Jääkiekon SM-liiga Oy. Viitattu 31.1.2022.
9. ↑  KooKoo - Pelicans, 28.1.2022 *liiga.fi*.  28.1.2022. Jääkiekon SM-liiga Oy. Viitattu 31.1.2022.
10. ↑  Shemeikka, Anssi: Uusi sukupolvi tulee: KooKoo-nuorukainen tekee historiaa SM-liigassa *MTVuutiset.fi*.  28.1.2022. Telia Company AB. Viitattu 31.1.2022.
11. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
12. ↑  Mennander, Pasi: KooKoon Jesse Nurmi nimettiin U20 SM-sarjan syyskuun parhaaksi nuoreksi pelaajaksi *leijonat.fi*.  3.10.2022. Suomen Jääkiekkoliitto ry – Finlands Ishockeyförbund rf. Viitattu 24.11.2022.
13. ↑  Elite Prospects - KooKoo U20 *eliteprospects.com*. Everysport Media Group AB. Viitattu 3.5.2023. (englanniksi)
14. ↑  Elite Prospects - U20 SM-sarja Stats 2022-2023 (Tilastossa kolmanneksi sijoittuneen Antti Virtasen joukkue SaiPa ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 3.5.2023. (englanniksi)
15. ↑  Mennander, Pasi: U20 SM-sarjan kauden 2022–23 palkitut pelaajat ja tähtikentät *leijonat.fi*.  7.3.2023. Suomen Jääkiekkoliitto ry – Finlands Ishockeyförbund rf. Viitattu 3.5.2023.
16. ↑  Sihvonen, Varpu: Pelikuntoon toipunut Jesse Nurmi palaamassa KooKoon kokoonpanoon *nhl.com/fi*.  8.2.2024. National Hockey League. Viitattu 9.4.2024.
17. ↑  Honkamaa, Tiia: Jesse Nurmi on saanut seurata lähietäisyydeltä kasvattajaseuransa matkaa kohti Liigan kärkeä – "Koko ajan olemme menneet eteenpäin organisaatiossa" *Jatkoaika.com*.  8.3.2024. Jatkoaika r.y. Viitattu 9.4.2024.
18. ↑  Alanen, Lassi: Suomalaispelaajien ensimmäinen ranking vuoden 2023 varaustilaisuuteen: kaksi HIFK-hyökkääjää kärjessä, puolustajien osalta tiedossa niukahko vuosi *fi.eprinkside.com*.  12.7.2022. Everysport Media Group AB. Viitattu 6.10.2022.
19. ↑  Jouni Nurmi - Agentit - Puck Agency Finland *puckagency.fi*. Puck Agency Finland.  Arkistoitu 30.11.2021. Viitattu 31.1.2022.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo